stanford-oval/wikipedia huggingface dataset:
ג'וזף דנקס
משפט > משפט בגין רצח האסיר

מספר חודשים לאחר חזרתו לבית הסוהר לשם המשך ריצוי מאסרו, בשעה 01:00 לפנות בוקר ב-21 בספטמבר 1990, עורר דנקס את תשומת ליבם של הסוהרים לאחר שטען כי רצח את שותפו לתא. כאשר נכנסו פנימה כדי לבדוק את אמיתות דבריו מצאו את גופתו של וולטר הולט בן השישים ושבע. מאוחר יותר בהמשך אותו הבוקר טען דנקס בחקירתו כי חנק את הולט למוות בעזרת חבל שהכין מסדיני מיטתו מספר שעות לאחר שהלה הועבר לראשונה לתאו. הסיבה לרצח, לדבריו, הייתה משום שעד כה נותר בתא לבדו וכעת נאלץ לחלוק אותו עם אדם נוסף. כמו כן טען כי שמע קולות אלוהיים אשר ציוו עליו לרצוח את הולט, אולם חוקריו לא האמינו לכך והוא הואשם ברצח מדרגה ראשונה.
בזמן שהמתין למשפטו דקר דנקס אסיר נוסף במהלך בדיקה גופנית לחיפוש אחר כלי נשק שנערכה באגף בו שהה. הוא המתין עד שאזיקיו הוסרו ואז זינק על האסיר, דוקר אותו בראשו בעזרת חתיכת מתכת חדה. כמה סכינים מאולתרות נמצאו בתאו במספר פשיטות שונות שנערכו בשבועות הבאים. בנוסף ניסה לתקוף סוהר ולשפוך כוס של קפה רותח על פניו, ובאחד משימועיו המשפטיים דקר את עורך דינו בעזרת כבל מתכתי חד שהצליח להבריח לתוך בית המשפט.
דנקס הודה באישום הרצח נגדו ב-2 באפריל 1993 ונידון למוות. בהצהרתו האחרונה לא הביע כל חרטה עבור מעשיו וטען כי בעצם הריגתו של הולט ביצע את ”עבודת האל”. בנוסף איים על השופט ועל צוות הפרקליטות, ואמר לחבר המושבעים כי הוא מברך בידיים פתוחות את דבר הוצאתו להורג.
מאסר

בתום משפטו וקבלת גזר הדין הועבר דנקס לאגף המוצאים להורג של בית הסוהר סן קוונטין בקליפורניה, בו הוא שוהה כיום. במרוצת השנים התדרדר מצבו הנפשי שוב, והוא נהג להתלונן לעיתים תכופות אודות הזיות מהן סבל וכן מכאב שנגרם לדבריו בשל נשיכות של חולדות, על אף שלא נמצאו כל עדויות להימצאותם של מכרסמים בתאו. בנוסף החל לסבול מאינסומניה אשר הותירה אותו ער במשך רוב שעות הלילה תוך כדי שהוא צורח בחוזקה ומונע משאר האסירים לישון. מעת לעת תקף את סגל הסוהרים, ונהג להטיל עליהם את מימיו. על אף הפרעותיו ההתנהגותיות לא קיבל דנקס כל טיפול רפואי עד ל-2011.
עורכי דינו של דנקס הגישו ערעור כנגד גזר דינו ב-2004 בטענה כי שניים מהמושבעים במשפטו פנו להתייעץ עם אנשי דת מהכנסייה אליהם השתייכו בנוגע להמשך התנהלותם המקצועית, עבירה אסורה על פי חוק היות שנאסר על מושבעים להוציא כל מידע הנוגע למשפט מחוץ לכותלי בית הדין בו הוא מתנהל. על אף זאת, הערעור נדחה. משפחתו של דנקס הגישה ערעור נוסף ב-2012 בו ביקשה כי עונש המוות שקיבל יבוטל ויוחלף בטיפול רפואי עבור החולי הנפשי ממנו סבל, אולם ההחלטה הסופית בעניין טרם התקבלה.
הערות שוליים

↑  התביעה טוענת כי הנווד הודה ברצח קבצנים, לוס אנג'לס טיימס, פול פלדמן, פורסם במקור ב-24 בינואר 1987, אורכב מהמקור ב-25 באפריל 2021. (באנגלית)
↑  אסיר טוען לחפות מפשע בגין חניקת שותפו לתא למוות, לוס אנג'לס טיימס, פורסם במקור ב-22 בפברואר 1991, אורכב מהמקור ב-22 במרץ 2024. (באנגלית)
↑  רוצחם של שישה מחוסרי בית מודה באשמה במסגרת הסדר טיעון עבור מאסר עולם, לוס אנג'לס טיימס, אדווין צ'ן, פורסם במקור ב-3 בדצמבר 1988, אורכב מהמקור ב-25 באפריל 2021. (באנגלית)
↑  דר רחוב נעצר באשמת חמישה רציחות בקוריאה טאון, לוס אנג'לס טיימס, פורסם במקור ב-21 בינואר 1987, אורכב מהמקור ב-25 באפריל 2021. (באנגלית)
↑  נווד נעצר כחשוד בחמשת הרציחות של דרי הרחוב, לוס אנג'לס טיימס, פורסם במקור ב-21 בינואר 1987, אורכב מהמקור ב-25 באפריל 2021. (באנגלית)
↑  נווד בעל פני ילד הודה בדקירתם למוות של לפחות שמונה דרי רחוב והריגתם של שישה מתוכם, יונייטד פרס אינטרנשיונל, מייקל די. האריס, פורסם במקור ב-23 בינואר 1987, אורכב מהמקור ב-22 במרץ 2024. (באנגלית)
↑  נווד ממישיגן מודה באשמת רציחות דרי הרחוב, יונייטד פרס אינטרנשיונל, לינדה ראפאטוני, פורסם במקור ב-3 בדצמבר 1988, אורכב מהמקור ב-22 במרץ 2024. (באנגלית)
↑  אדם נידון למוות בגין רציחת שותפו לתא, לוס אנג'לס טיימס, פורסם במקור ב-4 באפריל 1993, אורכב מהמקור ב-25 באפריל 2021. (באנגלית)
↑  עונש המוות נותר על כנו על אף התנהלות לא חוקית, לוס אנג'לס טיימס, מאורה דולן, פורסם במקור ב-3 בפברואר 2024, אורכב מהמקור ב-25 באפריל 2021. (באנגלית)
↑  הדרכה לאומית: מערב, הניו יורק טיימס, פורסם במקור ב-4 בפברואר 2004, אורכב מהמקור ב-25 באפריל 2021. (באנגלית)
↑  סכיזופרניה, פסיכוזה ופרנויה: האם האסירים האלו אשר שוכנים באגף המוצאים להורג של קליפורניה מטורפים מדי מכדי שיוציאו אותם להורג, לוס אנג'לס טיימס, פייג' סנט ג'ון, פורסם במקור ב-5 ביוני 2016, אורכב מהמקור ב-25 באפריל 2021. (באנגלית)
ג'רי דויל

| --- | --- |

ג'רי דויל בכנס קומיק-קון אריזונה, 2013
 לידה:  16 ביולי 1956 ברוקלין, ניו יורק, ארצות הברית
 פטירה:  27 ביולי 2016 (בגיל 60) לאס וגאס, נבאדה
 מדינה:  ארצות הברית 
 תקופת הפעילות:  מ-1987 
 מקום לימודים:  אונ׳ אמבריי-רידל לאווירונאוטיקה  Pope John XXIII Regional High School 
 בת זוג:  אנדריאה תומפסון (1995 - 1997)
 http://www.jerrydoyle.com/
 פרופיל ב-IMDb
 
ג'רי דויל (באנגלית: Jerry Doyle; ‏16 ביולי 1956 - 27 ביולי 2016) היה שחקן, מארח תוכנית רדיו ופרשן פוליטי אמריקני. נודע בעיקר בזכות תפקידו כקצין האבטחה מייקל גריבלדי בסדרת המדע בדיוני "בבילון 5" בין השנים 1994–1998.
קריירה

לאחר שהועסק כטייס מטוסים וכברוקר בוול סטריט, דויל שינה מסלול קריירה למשחק כאשר עבר ללוס אנג'לס בשנת 1991. תפקידו הראשון היה כמחליף פוטנציאלי לברוס ויליס בסדרה "בלשים בלילה", ובהמשך בתפקיד עורך-דין באופרת הסבון "היפים והאמיצים". תפקידו הגדול הראשון היה בסדרה "בבילון 5".
לאחר עבודתו בסדרה "בבילון 5", דויל רץ כמועמד המפלגה הרפובליקנית של בית הנבחרים של ארצות הברית בבחירות הקונגרס למחוז בחירה בקליפורניה בשנת 2000. הוא זכה בפריימריז מבלי שהשקיע כסף בקמפיין. אולם, הוא הפסיד לחבר המפלגה הדמוקרטית בראד שרמן.
ג'ורג' פטרסון

| --- | --- |
אין תמונה חופשית
 מידע אישי
 לידה:  1887 ליברפול, הממלכה המאוחדת 
 פטירה:  1955 (בגיל 68 בערך) 
 
ג'ורג' פטרסון (באנגלית: George Patterson; ‏1887–1955) היה מאמן כדורגל הידוע בשל פעילותו בליברפול במשך שנים רבות במחצית הראשונה של המאה ה-20.
לאחר קריירה כשחקן, רובה במדי מועדון הכדורגל מרין (Marine F.C.), הצטרף פטרסון לליברפול בשנת 1908 כעוזר מאמן לטום ווטסון. לאחר שכיהן גם כמזכיר המועדון, התמנה לתפקיד המאמן הראשי ב-1928 במקומו של מאט מקווין. פטרסון לא נחל הצלחה רבה כמאמנה של ליברפול והתפטר ב-1936 בשל בריאותו המידרדרת. גם לאחר פרישתו מתפקיד האימון אייש פטרסון את תפקיד המזכיר והמשיך להגיע למשחקי הקבוצה עד למותו בשנת 1955.
ג'יימס מוריסון

ערך זה עוסק בזמר הרוק הבריטי, ג'יימס מוריסון. אם התכוונתם לג'ים מוריסון, סולן להקת הדלתות, ראו .
| --- | --- |

ג'יימס מוריסון בהופעה בפסטיבל גלסטונברי (2007)
 לידה:  13 באוגוסט 1984 (בן 40) בריטניה
 מוקד פעילות:  הממלכה המאוחדת 
 תקופת הפעילות:  מ-2006
 מקום לימודים:  Treviglas College, Nottingham College 
 סוגה:  רית'ם אנד בלוז, רוק קל, נשמה, פופ רוק, פולק רוק, גוספל
 שפה מועדפת:  אנגלית 
 כלי נגינה:  גיטרה, חצוצרה, כלי נשיפה ממתכת, טרומבון 
 חברת תקליטים:  פולידור רקורדס, יוניברסל ריפבליק רקורדס, אינטרסקופ רקורדס, איילנד רקורדס 
 פרסים והוקרה:  פרסי המוזיקה הבריטית 
 אתר רשמי
 פרופיל ב-IMDb
 
ג'יימס מוריסון (באנגלית: James Morrison, נולד בשם ג'יימס מוריסון קצ'פול, באנגלית: James Morrison Catchpole ב-13 באוגוסט 1984) הוא זמר רוק ומוזיקת סול בריטי.
ביוגרפיה > שנותיו הראשונות

מוריסון החל לנגן בגיטרה מגיל 12 כשדודו לימד אותו. הוא הושפע מהאמנים: סטיבי וונדר, אוטיס רדינג, ואן מוריסון ואל גריין. הוא ניגן בבר בדרבי למשך שנתיים עד שהוא חתם חוזה עם חברת תקליטים.
ביוגרפיה > קריירה

חשיפתו הבינלאומית החלה כאשר הוא הוציא לאור את הסינגל "You Give Me Something" שהגיע לראש המצעדים באנגליה והולנד. ב-31 ביולי 2006 שוחרר אלבומו "Undiscovered". האלבום קיבל תגובות חיוביות. בסוף 2006, הוא מכר למעלה ממיליון עותקים מאלבומו, מה שהפך אותו לאמן הבריטי הנמכר באותו תקופה.
ב-15 בנובמבר 2008, הוא הוציא את הסינגל "Nothing Ever Hurt Like You".
ב-2008, יצא אלבומו השני של מוריסון, "Songs for You, Truths for Me". מתוך האלבום יצא הסינגל המוכר ביותר שלו "Broken Strings" עם הזמרת נלי פורטדו.
אחריו ב-2009 הוציא מוריסון את הסינגל Please don't stop the rain. למעט הדואט עם נלי פורטדו אשר זכה להשמעות רבות בארץ (ובמיוחד בגלגלצ), שאר שיריו כלל לא הושמעו ברדיו הישראלי.
ב-26 בספטמבר 2011 שחרר מוריסון את אלבומו השלישי "The Awakening". הסינגל הראשון מתוך האלבום הוא "I Won't Let You Go", והאלבום כלול שיתוף פעולה עם זמרת הפופ וה-R&B הבריטית ג'סי ג'יי בשיר "Up".
מוריסון השתתף בהפקת אלבומה השלישי של הזמרת דמי לובאטו "Unbroken" ששוחרר ב-20 בספטמבר 2011.
באלבומו האחרון שיצא בשנת 2015, "Higher Than Here", שיתף פעולה עם iLL BLU בסינגל "Lonely People".
ביוגרפיה > אלבומים

2006- Undiscovered
2008- Songs For You, Truths For Me
2011- The Awakening
2015- Higher Than Here
2019- You're stronger than you know
ביוגרפיה > סינגלים

2006- You Give Me Something- מקום 5 במצעד הבריטי
2006- Wonderful World- מקום 8 במצעד הבריטי
2006- The Pieces Don't Fit Anymore- מקום 30 במצעד הבריטי
2007- Undiscovered- מקום 63 במצעד הבריטי
2007- One Last Chance- לא דורג במצעד הבריטי
2008- You Make It Real- מקום 8 במצעד הבריטי
2008- Broken Strings- מקום 2 במצעד הבריטי
2009- Please Don't Stop The Rain- מקום 33 במצעד הבריטי
2009- Nothing Ever Hurt Like You- מקום 194 במצעד הבריטי
2009- Get To You- מקום 104 במצעד הבריטי
2011- I Won't Let You Go- מקום 5 במצעד הבריטי
2011- Slave To The Music- לא דורג במצעד הבריטי
2011- Up- מקום 30 במצעד הבריטי
2012- One Life- מקום 159 במצעד הבריטי
2015- Demons- לא דורג במצעד הבריטי
2015- Stay Like This- לא דורג במצעדי הבריטי
ג'ון סטניס (CVN-74)

| --- | --- |
סמל נושאת המטוסים "ג'ון סטניס (CVN-74)"
USS John C. Stennis (CVN-74)
USS John C. Stennis (CVN-74)
 תיאור כללי
 סוג אונייה:  נושאת מטוסים גרעינית (נושאת על)
 צי:  ארצות הברית ארצות הברית
 דגל הצי:  ארצות הברית
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10 ("ג'ון סטניס (CVN-74)" היא מספר 7 בסדרה)
 ציוני דרך עיקריים
 מספנה:  Newport News Shipbuilding (אנ') בעיר ניופורט ניוז במדינת וירג'יניה
 הוזמנה:  30 ביוני 1988
 תחילת הבנייה:  13 במרץ 1991
 הושקה:  13 בנובמבר 1993
 תקופת הפעילות:  9 בדצמבר 1995 – הווה (28 שנים)
 מידות
 הֶדְחֶק:  103,300 טון
 אורך:  332.8 מטר  317.0 מטר (קו מים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה: 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  6,250 אנשי צוות (3,532 צוות ים, 2,480 צוות אוויר)
 טווח שיוט:  בלתי מוגבל (עד שנתיים שירות לפני טיפול בכור הגרעיני)
 הנעה:  2 כורים גרעיניים מדגם "A4W reactor" (אנ')  4 טורבינות קיטור; 260,000 כ"ס  4 צירים להנעת המדחפים (4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר ("RIM-116 Rolling Airframe Missile" (אנ'))  3 מערכות פלנקס (CIWS)  2 מערכות משגרים "RIM-7 Sea Sparrow" (אנ') מסוג: Mk 57 Mod3
 אמצעי גילוי ול"א:  חיישנים ומעבד:  "AN/SPS-48" (אנ') עבור 3-D air search radar  "AN/SPS-49" (אנ') עבור 2-D air search radar  "AN/SPQ-9" (אנ') עבור target acquisition radar  "AN/SPN-46" (אנ') עבור air traffic control radars  "AN/SPN-43C" עבור air traffic control radar  "AN/SPN-41" עבור landing aid radars  "4 × Mk 91 NSSM guidance systems"  "4 × Mk 95 radars" לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מסוקים:  מסוקים מדגם CH-60 (בלאק הוק)
 מטוסים:  מטוסי קרב מדגם F-18, מטוסי לוחמה אלקטרונית מדגם EA-6, מטוסי שליטה ובקרה מדגם E-2, מטוסי סיור ונצ"ל (נגד צוללות) מדגם S-3
ג'ון סטניס (CVN-74) (באנגלית: USS John C. Stennis (CVN-74)) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים.
נושאת המטוסים "ג'ון סטניס (CVN-74)" קרויה על שמו של הסנטור חבר המפלגה הדמוקרטית ג'ון סטניס (John C. Stennis) אשר כיהן כחבר הסנאט של ארצות הברית בין השנים 1947–1989. בתו מרגרט סטניס-וומבל (Margaret Stennis-Womble) התכבדה להיות נותנת החסות של הספינה (ship’s sponsor).
נמל הבית של "ג'ון סטניס (CVN-74)" ממוקם בעיר ברמרטון שבמחוז קיצֶפ, בוושינגטון שבארצות הברית, ממערב לסיאטל. חלק מהעיר מהווה בסיס ומספנה של הצי האמריקני.
נושאות המטוסים מסדרת נימיץ

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.
"ג'ון סטניס (CVN-74)" היא נושאת המטוסים השביעית בסדרה (מתוך עשר), לפי תאריך השקתה.
ג'ון סטניס (CVN-74)

"ג'ון סטניס (CVN-74)" היא ספינת הדגל של "Carrier Strike Group 3" (אנ')
"ג'ון סטניס (CVN-74)" מארחת את מוביל אגף אווירי 9 ("Carrier Air Wing Nine" (אנ')) והיא מקום פיקודו של מפקד "Destroyer squadron" (אנ').
ג'ון סטניס (CVN-74) > שנת 2017

מפברואר עד אוגוסט 2017, שופצה ג'ון ס' סטניס במספנה של הצי "Puget Sound Naval Shipyard".
ג'ון סטניס (CVN-74) > שנת 2018

ב-15 בינואר 2016, עזבה "ג'ון סטניס (CVN-74)" את בסיס חיל הים קיטסאפ (אנ') לפריסה מתוכננת למערב האוקיינוס השקט.
ב-19 באפריל הגיעה נושאת המטוסים לסינגפור לביקור בנמל הקבוע, לאחר שסיימה תרגיל אימונים בילטראלי שנתי בפיליפינים.
ב-26 באפריל 2016, עגנה "ג'ון סטניס (CVN-74)" בנמל בהונג קונג, עם ספינות הליווי שלה.
ב-10 באוגוסט הגיעה "ג'ון סטניס (CVN-74)" לסן-דייגו שבקליפורניה, לפריקה והורדה של "Carrier Air Wing Nine" (אנ').
ב-14 באוגוסט חזרה "ג'ון סטניס (CVN-74)" לבסיס חיל הים של קיטסאפ וסיימה את הפריסה במערב האוקיינוס השקט ואת תרגיל ה-"RIMPAC exercise".
ב-2 באוגוסט 2018 הוחלט על שיפוץ מורכב של כור הספינה.
תמונות

נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
מטוסים על "סיפון הטיסה" של נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)"
נושאת המטוסים "ג'ון סטניס (CVN-74)" - מבט אל גשר הפיקוד
ראו גם

אנרגיה גרעינית
נימיץ (CVN-68)
דווייט אייזנהאואר (CVN-69)
תאודור רוזוולט (CVN-71)
אברהם לינקולן (CVN-72)
ג'ורג' וושינגטון (CVN-73)
הארי טרומן (CVN-75)
רונלד רייגן (CVN-76)
ג'ורג' ה' ו' בוש (CVN-77)
הערות שוליים

↑  "הֶדְחֵק" הוא משקל נפח המים שהיא דוחקת כאשר היא טעונה במלואה ומכלי הדלק שלה מלאים. ההדחק שווה למשקל האונייה כולה, מאחר שגוף צף דוחק מים שמשקלם שווה למשקלו
↑  "ג'ון סטניס (CVN-74)" nvr.navy.mil/SHIPDETAILS/SHIPSDETAIL_CVN_74_5298
↑  "ג'ון סטניס (CVN-74)" "ג'ון סטניס (CVN-74)"
↑  "ג'ון סטניס (CVN-74)" - היסטוריה uscarriers.net/cvn74history
↑  "ג'ון סטניס (CVN-74)" navsource.org/archives
↑  "ג'ון סטניס (CVN-74)" navy.mil/submit/display.asp?story
↑  "ג'ון סטניס (CVN-74)" navy.mil/submit/display.asp?story_id
↑  "ג'ון סטניס (CVN-74)" navy.mil/submit/display.asp?story
↑  "ג'ון סטניס (CVN-74)" channelnewsasia.com/news/singapore/us-navy-s--great-green-fleet--docks-in-singapore
↑  "ג'ון סטניס (CVN-74)" navy.mil/submit/display.asp?story_id=106596
| --- | --- |
בקרת זהויות :  LCCN: no2010044280   WorldCat (עם LCCN): no2010-044280
ג'אוצ'ינג

| --- | --- |
מראה העיר
מראה העיר
 מדינה:  הרפובליקה העממית של סין הרפובליקה העממית של סין
 מחוז:  גואנגדונג
 נפות בנציבות העירונית:  7
 ערים בנציבות העירונית:  1
 תאריך ייסוד:  המאה ה-2 לפנה"ס
 שטח:  14,891 קמ"ר
 גובה:  12 מטרים
 אוכלוסייה:  ‏
  ‑ בנציבות העירונית:  4,113,594 (2020)
  ‑ במטרופולין:  1,553,109 (2020)
  ‑ צפיפות:  276.2 נפש לקמ"ר (2020)
 קואורדינטות:  23°03′00″N 112°28′00″E﻿ / ﻿23.05°N 112.46666666667°E﻿ / 23.05; 112.46666666667 
 אזור זמן:  UTC +8
 http://www.zhaoqing.gov.cn/English
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןג'אוצ'ינג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןג'אוצ'ינג(למפת גואנגדונג רגילה) גואנגג'ואו שנג'ן דונגגוואן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומיג'אוצ'ינג(למפת גואנגדונג מוגדלת) גואנגג'ואו שנג'ן דונגגוואן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומיג'אוצ'ינג    מיקומה של ג'אוצ'ינג במחוז גואנגדונג tabBackground:;tabBorder:#aaa;defaultTab:0;
גָ'אוֹצִ'ינְג (בסינית מפושטת: 肇庆; בסינית מסורתית: 肇慶; בפין-יין: Zhàoqìng; מילולית: "תחילת האושר") היא נציבות עירונית במחוז גואנגדונג שבדרום הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 4,113,594 תושבים, מתוכם 1,553,109 בשטח האורבני.
היסטוריה

העיר ג'אוצ'ינג נוסדה כבסיס צבאי בתקופת שושלת צ'ין, לפני כ-2200 שנים. בתקופת שושלת האן (206 לפנה"ס- 220 לספירה) היה האזור מכונה גאויאו, ובמהלך ההיסטוריה שונה שמו פעמים נוספות עד שקיבל את שמו הנוכחי בתקופת שושלת צ'ינג.
גאוגרפיה

ג'אוצ'ינג משתרעת על פני 14,891 קמ"ר במערב מחוז גואנגדונג במערב הדלתה של נהר הפנינה כ-110 ק"מ מערבית לבירת המחוז גואנגג'ואו, היא גובלת בפושאן מדרום-מזרח, בצ'ינגיואן (אנ') מצפון-מזרח, ביונפו (אנ') מדרום-מערב ובמחוז האוטונומי גואנגשי מצפון-מערב. העיר משתרעת על הגדה הצפונית של נהר השיג'יאנג הזורם ממערב למזרח. האזורים מדרום וממערב לג'אוצ'ינג הוא מישוריים בעוד שהאזורים מדרום וממזרח לעיר הם הרריים. הנפה כוללת שני אגמים, אגם דִינְגהוּ – האגם על ההר והאגם המלאכותי שִׂינְג הוּ (אגם הכוכב).
העיר מצויה באזור האקלים הסובטרופי המונסוני. הטמפרטורה השנתית הממוצעת היא 21.9°C וכמות המשקעים היא 1605 מ"מ לשנה.
כלכלה

בשנת 2000 הגיע התל"ג של נפת ג'אוצ'ינג ל-33.5 מיליארד יואן - גידול מתמשך של 15.2% לשנה משנת 1978.
כלכלה > מחצבים וחקלאות

אזור ההרים הסמוך עשיר במחצבים: אבץ, גופרית, זהב, נחושת, עופרת, פחם, גרניט, אבן גיר, גבס ומחצבים נוספים.
אדמת המישורים הפורייה מעולה לחקלאות. החקלאים מגדלים אורז, קנה סוכר, פירות, שרף, דגים ובעלי חיים ימים אחרים, עופות ומשק חי. חלק גדול ממגזר החקלאות שייך לגננות.
היערות באזורים ההרריים מהווים מקור עשיר לצמחי רפואה בדרום סין ולחומרים נוספים מצמחים אחרים כגון שרף וקליפת קסיה (סוג של קינמון)
כלכלה > תעשייה

התעשיות העיקריות בנפת ג'אוצ'ינג כוללות מזון ומשקאות, חומרי בנייה, אלקטרוניקה, הנדסה ביולוגית, תעשיות כימיות, מכונות, טקסטילים וביגוד. באזורי דוּאנג'ואו, גאויאו וסְה-חְווֵי הולכת ומתפתחת תעשייה מוטית יצוא. אזור יוּ'נְפוּ הוא אזור מרכזי לעיבוד גופרית וברזל.
על מנת לקדם את הפיתוח התעשייתי בג'אוצ'ינג השקיע הממשל המקומי בהקמת אזורי תעשייה בעיר. הגדול שבהם קרוי אזור הפיתוח התעשייתי עתיר הידע של גואנגדונג-ג'אוצ'ינג ששטחו 109 קמ"ר, שבו שני גני תעשייה: הגן התעשייתי סָאנְז'וֹנְג ששטחו 100 קמ"ר והגן התעשייתי דָאווָאנְג ששטחו 9 קמ"ר והוא מיועד לסחר חוץ.
תחבורה ציבורית

רשת כבישים ומסילות ברזל מחברות את ג'אוצ'ינג עם שאר המדינה. ניתן להגיע לג'אוצ'ינג בקווי רכבות ואוטובוסים ישירים מגואנגג'ואו, הונג קונג וערים נוספות בגואנגדונג. אמצעי תחבורה פופולרי נוסף הם ספינות הנהר המפליגות מאתרים אלה ואחרים לג'אוצ'ינג.
תיירות

תיירים רבים מבקרים בנפת ג'אוצ'ינג שבה קיים שילוב בין טבע מרהיב למרכז עירוני מודרני הכולל מבנים עתיקים. אחת מהנפות בחבל (דואנג'ואו) ידועה כאחד מארבעה המקורות ההיסטוריים בסין לקסת המכונה "אבן-דיו" (砚台 יֵנְטָאי) מתקן בו מערבבים מעט מים עם דיו מוצקה על מנת לקבל תמיסת דיו עבור הכנת ציורים או כתיבת קליגרפיה. אמנות ייצור האבן ממשיכה גם היום ואבני-דיו ופסלוני אבן ירקן הם בין המוצרים שתיירים מרבים לקנות באזור.
אתרי התיירות העיקריים
פסגות אבן הגיר ב"צוקי שבעת הכוכבים". נוף שעוצב על ידי תופעת הקרסט ומזכיר את אזור גווילין.
הר דִינְגהוּ.
חומות העיר מתקופת שושלת סונג (1279-960) ופגודת צ'וֹנגשי בת 800 השנה.
מגדל התצפית לנהר
מקדש הזיכרון באוֹגוֹנג
הערות שוליים

↑  China: Guăngdōng (Prefectures, Cities, Districts and Counties) - Population Statistics, Charts and Map, www.citypopulation.de
↑  נציבות עירונית - בסינית 地级市 דִיגִ'י שְׁה – חלק ממחוז בסין שבמרכזו עיר גדולה שנתנה את שמה לחבל.
| ערי גואנגדונג |
| --- | --- | --- |
| ערים תת-מחוזיות | גואנגג'ואו • שנג'ן |  |
| נציבויות עירוניות | דונגגוואן • פושאן • צ'אוג'ואו • חיואן • חוויג'ואו • ג'יאנגמן • ג'יאיאנג • מאומינג • מייג'ואו • צ'ינגיואן • שאנטואו • שאנוויי • שאוגואן • יאנגג'יאנג • יונפו • ג'אנג'יאנג • ג'אוצ'ינג • ג'ונגשאן • ג'והאי |  |
| --- | --- |
בקרת זהויות :  GND: 7665110-1  MusicBrainz: 2e119d92-e0f0-4eae-9653-fb2e987a21f1  VIAF: 155513803   WorldCat (עם VIAF): 155513803 
אבן-דיו מג'אוצ'ינג
ג'רי האוסמן

| --- | --- |
אין תמונה חופשית
 לידה:  5 במאי 1946 (בן 78) ויירטון, ארצות הברית 
 מקום לימודים:  אוניברסיטת אוקספורד (1973)  קולג' נאפילד  אוניברסיטת בראון  Weir High School 
 מנחה לדוקטורט:  ג'יימס מירליס, ג'ון סטנטון פלמינג 
 מוסדות:  המכון הטכנולוגי של מסצ'וסטס  אוניברסיטת הרווארד  בית הספר  לניהול MIT סלואן 
 תלמידי דוקטורט:  Manisha Padi, Harriet Orcutt Duleep, Glenn Sueyoshi, סאמר חאג' יחיא, Stephen Charles Figlewski, J. Mark Hou, Ruth A. Judson, מיטלי דאס, ריימונד סטיב הארטמן, William Stewart Krasker, David Alton Smith, Thomas Vincent Daula, Christopher John Palmer, Tomomi Kumagai, Vincent Hua-Cheng Chang, Maxim L. Pinkovskiy, רנדל ריצ'ארד ג'יהאן, ג'ון קים, Robert Bernard Hirsch, Nigel David Wilson, John L. Simpson, Kim S. Rueben, Steven Michael Bergantino, Robert Henry Baldwin, Sara Fisher Ellison, Fred Anthony Bellemore, John Kevin Berner, אן א. הול, Reed Hal Shuldiner, יה לואו, איזיאה אנרדרוז, ויטני ק. ניווי, מייקל ר. ויל, ג'פרי מק'קי-מייסון, ברוס ד. מייר, לסלי א. פפקה, לינדה דאטצ'ר לאורי, דייוויד ה. בג, גארי ברטלס, הלברט וייט, רוג'ר ה. גורדון, ג'ק פורטר, Yacine Aït-Sahalia, Andrew Samwick, Jeffrey R. Kling, טוד סיני, Amanda Ellen Kowalski, Matthew C. Harding, לינדה ט. בוי, Jason Abrevaya, פיאונה סקוט מורטון, Nicholas S. Souleles, מייקל גורדי, דניאל פ. קסלר, פול א. ראד 
 פרסים והוקרה:  מדליית ג'ון בייטס קלארק (1985)  עמית החברה האקונומטרית (1979)  Clarivate Citation Laureates (2011)  מדליית פריש (1980)  מלגת מרשל  הרצאת פישר-שולץ  עמית מכובד של האגודה האמריקאית לכלכלה 
 
ג'רי האוסמן (באנגלית: Jerry Allen Hausman; נולד ב-5 במאי 1945) הוא כלכלן אמריקאי, מכהן כפרופסור במכון הטכנולוגי של מסצ'וסטס. הוא ידוע כמפתח מבחן האוסמן וקיבל מספר פרסים מדעיים.
ביוגרפיה

ג'רי האוסמן נולד בעיירה בוירג'יניה המערבית. בשנת 1968 הוא סיים בהצטיינות אוניברסיטת בראון ובהמשך עבר לאוניברסיטת אוקספורד בה סיים את הדוקטורט בשנת 1973. מאז הוא עובד במכון הטכנולוגי של מסצ'וסטס. במהלך עבודתו במכון הוא היה מנחה של עבודות דוקטורט רבות.
במהלך שנות ה-70 של המאה ה-20 היה מהמובילים לפיתוח מבחן האוסמן שבודק את המובהקות של אומדן מול אומדן אלטרנטיבי. בהמשך הוא עבר בתחום התקשורת בו הוא עסק בתחום המונופולים, מיסוי ורגולציה. בין היתר הוא מונה למנהל מרכז לחקר כלכלת התקשות במכון בו הוא עובד.
בשנת 1985 הוענקה לו מדליית ג'ון בייטס קלארק.
העבודות האחרונות של האוסמן מתרכזות בתחום השפעת טכנולוגיות חדשות על מדד המחירים לצרכן ורגולציה בתחום התקשורת ואנרגיה.
ג'ורג' רוברטסון

| --- | --- |
אין תמונה חופשית
 לידה:  25 במאי 1872 לונדון, הממלכה המאוחדת של בריטניה הגדולה ואירלנד 
 פטירה:  29 בינואר 1967 (בגיל 94) לונדון, הממלכה המאוחדת 
 מידע כללי
 מדינה:  הממלכה המאוחדת 
 השכלה:  ניו קולג' 
 ספורט
 ענף ספורט:  טניס, אתלטיקה 
 הישגים
 פרסים והוקרה:  Knight Bachelor 
 
ג'ורג' סטיוארט רוברטסון (25 במאי 1872 – 29 בינואר 1967) היה אתלט וטניסאי בריטי, שהשתתף באולימפיאדת אתונה (1896).
בתחרות האתלטיקה של אולימפיאדת אתונה 1896, השתתף רוברטסון בזריקת דיסקוס, וסיים במקום הרביעי עם זריקה למרחק של 25.20 מטר.
בטורניר הטניס ליחידים, הפסיד רוברטסון כבר בסיבוב הראשון ליווני, קונסטנטינוס פאספטיס. בטורניר הזוגות, חבר רוברטסון לאוסטרלי, אדווין פלאק, ויחד הגיעו עד לחצי הגמר. בחצי הגמר, הם הפסידו לדיוניסיוס קסדאגליס ולדמטריוס פטרוקוקינוס, והסתפקו במדליית הארד.
ברוך מזרחי (לוחם המוסד)

| --- | --- |
אין תמונה חופשית
 לידה:  1926 קהיר, מצרים 
 פטירה:  ינואר 2005 (בגיל 79 בערך) 
 מדינה:  ישראל 
 השתייכות:   המוסד
 
ברוך זכי מזרחי (1927 – ינואר 2005) היה לוחם ביחידת המבצעים של "המוסד". הוא יצא לפעילות מול יעדי טרור פלסטיני בתימן במאי 1972, נלכד בידי שירותי הביטחון התימניים והוסגר למצרים. מזרחי הוחזר לישראל במסגרת עסקת חילופי אסירים במרץ 1974, לאחר מלחמת יום הכיפורים.
ברוך מזרחי הוא אחד מלוחמי המוסד המעטים שפעלו בזהות בדויה במדינות אויב ונלכדו במהלך פעילותם.
קורותיו עד גיוסו למוסד

ברוך מזרחי נולד בקהיר שבמצרים ב-1927. ב-1948 סיים לימודי מסחר באוניברסיטת קהיר והחל לעבוד כמורה בבית ספר תיכון של העדה הקופטית, וב-1957 עלה לישראל. עם עלייתו התגייס למשטרת ישראל ושירת כבלש בתחנת רמת גן עד מלחמת ששת הימים. ב-1967 התגייס לשירות הביטחון הכללי, ולאחר תקופה קצרה הושאל למוסד, עבר הכשרה קצרה והחל לפעול כלוחם בארגון.
במהלך עבודתו במוסד, הכיר את אשתו, מרגרט, גם היא ילידת מצרים, ולהם שלושה ילדים.
פעילותו במוסד

מזרחי פעל במוסד כלוחם בכיסוי ערבי ביחידת המבצעים של הארגון (אז נקראה "מצדה" בפיקודו של מייק הררי), כלומר, איש מבצעים הפועל מול יעדים במדינות אויב ובמדינות אחרות בזהות בדויה של ערבי. סייעה לכך שליטתו בשפה ובתרבות הערבית כמצרי שהיגר לישראל בגיל 30. מקורות תעמולה מצריים טענו, לאחר מעצרו, גם כי לפני המשימה בתימן פעל מול יעדים מצריים בבלגיה וביצע משימות גם בתימן, ובקניה, באתיופיה ובמפרץ הפרסי. גם על פי מקורות ישראליים, ביצע משימות רבות במדינות יעד, כולל משימה אחת לפחות בתימן, לפני המשימה שבה נלכד.